सुरक्षित वाहन नीति को लेकर लघु सचिवालय में हुई बैठक
क्षेत्रीययातायात प्राधिकरण के सचिव एसके चहल ने सड़क सुरक्षा एवं स्कूल सुरक्षित वाहन नीति के संदर्भ में गुरुवार को लघु सचिवालय में संबंधित अधिकारियों और शिक्षण संस्थाओं के प्रतिनिधियों के साथ बैठक की।
बैठक में सड़क सुरक्षा के लिए किए जा रहे कार्यों एवं स्कूल वाहन नीति को लागू करने के बारे में विचार किया गया। एसके चहल ने संबंधित अधिकारियों को निर्देश दिए कि दुर्घटना संभावित क्षेत्रों की पहचान कर वहां विशेष बचाव प्रबंध किए जाएं। लघु सचिवालय में सड़क सुरक्षा स्कूल सुरक्षित वाहन नीति बारे बैठक में प्राधिकरण के सचिव ने शिक्षण संस्थानों के वाहन चालकों के रिफ्रेशर कोर्स को अति आवश्यक बताते हुए शिक्षण संस्थानों के प्रतिनिधियों को आवश्यक दिशा-निर्देश दिए। स्कूली वाहनों में महिला अटेंडेंट का होना भी अति आवश्यक है। सुरक्षित वाहन चालन के लिए सड़क मार्गों पर यातायात नियमों के संकेतों को अंकित करने तथा दुर्घटना संभावित क्षेत्रों के संदर्भ में विशेष प्रबंध किए जाने के कार्य की समीक्षा करते हुए प्राधिकरण के सचिव ने आवश्यक दिशा निर्देश दिए। बैठक में हथीन के एसडीएम सतेंद्र सिवाच, डीएसपी अभिमंयु लोहान, जिला मौलिक शिक्षा अधिकारी अनिल शर्मा, लोक निर्माण विभाग के कार्यकारी अभियंता अशोक कुमार, खंड शिक्षा अधिकारी अशोक बघेल, जिला रेडक्रॉस सचिव बिजेंद्र सौरोत, नप के अभियंता महेंद्र सिंह सहित जिले की विभिन्न शिक्षण संस्थाओं के प्रतिनिधि मौजूद थे।
hin_Deva hin_Deva hin_Deva